open-index/open-wikipedia-markdown huggingface dataset:
Vytautas Kamblevičius

**Vytautas Kamblevičius** (g. 1950 m. lapkričio 3 d. Plasapninkuose, Alytaus rajonas) – agronomas, Lietuvos ir Prienų rajono savivaldybės politinis bei visuomenės veikėjas.

## Biografija
1957–1968 m. mokėsi Alytaus rajono Butrimonių vidurinėje mokykloje. 1968–1973 m. studijavo Lietuvos žemės ūkio akademijos (LŽŪA) Agronomijos fakultete, įgijo mokslinio agronomo specialybę.

1973 m. Alytaus rajono „Komjaunimo keliu“ kolūkio vyr. agronomas. 1973–1974 m. tarnavo sovietinėje armijoje. 1974–1978 m. Prienų rajono Vyšniūnų kolūkio vyr. agronomas. 1978–1980 m. LŽŪA Mokomojo bandymų ūkio vyr. agronomas, 1980–1986 m. šio ūkio direktoriaus pavaduotojas, 1986–1987 m. direktorius. 1980–1984 m. studijavo LŽŪA aspirantūroje, žemės ūkio mokslų kandidatas.

1980–1990 m. Kauno rajono liaudies deputatų tarybos deputatas. 1985 m. suteiktas autorinis išradėjo vardas. 1987–1990 m. Kauno rajono liaudies deputatų tarybos Vykdomojo komiteto pirmininko pirmasis pavaduotojas – Agropramoninio susivienijimo pirmininkas.

1990–1992 m. Kauno rajono valdytojo pirmasis pavaduotojas – Žemės ūkio valdybos viršininkas. 1992–1994 m. įmonės „Refleks Balticpol Interprise LTD“ Kauno skyriaus direktorius. 1994–1997 m. LR žemės ūkio ministerijos sekretorius. 1997–2004 m. ir 2009–2012 m. UAB „Giluva“ direktorius.

2005–2008 m. ir 2012-2020 m. LR Seimo narys. 2009–2012 m. Europos parlamento nario Rolando Pakso padėjėjas.

2011–2012 m. Prienų rajono savivaldybės tarybos narys.

1976–1990 m. SSKP, 1994–1997 m. Lietuvos valstiečių partijos narys, šios partijos pirmininko pavaduotojas. 2004–2008 m. Darbo partijos, 2008–2019 m. partijos Tvarka ir teisingumas narys. Nuo 2019 m. Lietuvos socialdemokratų darbo partijos narys, atsakingasis sekretorius.

Žmona Dalia, sūnus Aivaras, dukra Egidija.

## Šaltiniai

## Nuorodos
* http://www.kamblevicius.lt/
Etela Karpickienė

**Etela Karpickienė** (g. 1966 m. birželio 5 d. Labūnavoje, Kėdainių raj.) – ekonomistė, Lietuvos politinė bei visuomenės veikėja.

## Biografija

1984 m. baigė Kėdainių Juozo Paukštelio vidurinę mokyklą. 1989 m. baigė Vilniaus universiteto Prekybos fakultetą, suteiktas ekonomisto kvalifikacinis laipsnis. Besimokydama universitete dalyvavo studentų mokslinėje veikloje, studentų mokslinių darbų konkurse užėmė I vietą.

1987 m. Materialinio techninio aprūpinimo ir tiekimo komiteto antrinių žaliavų inžinierė. 1988–1992 m. Kauno politechnikos instituto Vilniaus fakulteto (nuo 1990 m. Vilniaus technikos universitetas) vyr. laborantė. 1992–1994 m. Vilniaus technikos universiteto vyresnioji buhalterė, 1994–1996 m. Ekonomikos direkcijos Planavimo grupės vedėja, 1996–2003 m. Vilniaus Gedimino technikos universiteto Ekonomikos direkcijos direktoriaus pavaduotoja planavimui. 2003–2006 m. Ekonomikos direkcijos direktorė.

Nuo 2003 iki 2016 m. Darbo partijos narė. 2006–2008 m. Seimo narė.

Sūnūs Aistis ir Jorigis.

## Nuorodos
* 2008 m. Lietuvos Respublikos Seimo rinkimai.

## Išnašos
Romualda Kšanienė

**Romualda Kšanienė** (1947 m. gegužės 9 d. Kaune) – ekonomistė, Lietuvos politinė bei visuomenės veikėja.

## Biografija

1954–1965 m. mokėsi Kauno 4-ojoje vidurinėje mokykloje. 1970 m. baigė Vilniaus valstybinio universiteto Ekonomikos fakultetą ir įgijo ekonomistės specialybę.

1970–1981 m. gamybinio mokomojo susivienijimo „Praktika“ ekonomistė. 1981–1985 m. LTSR vaisių ir daržovių ūkio ministerijos Prekybos valdybos viršininko pavaduotoja. 1985–1988 m. LTSR ryšių ministerijos Kontrolės ir revizijų skyriaus viršininko pavaduotoja. 1988–1991 m. susivienijimo „Lietuvos sąjunginė spauda“ vyriausioji finansininkė. 1991–1994 m. susivienijimo „Lietuvos sąjunginė spauda“ direktorė. 1994–2004 m. akcinės bendrovės „Lietuvos spauda“ generalinė direktorė.

Nuo 2003 m. Darbo partijos narė, šios partijos Tarybos narė. 2004–2008 m. Seimo narė, nuo 2006 m. Etikos ir procedūrų komisijos pirmininkė.

Nuo 1991 m., susikūrus darbdavių visuomeninėms organizacijoms, aktyviai dalyvavo jų veikloje. Valstybinio socialinio draudimo fondo tarybos narė. Trišalėje taryboje atstovavo Lietuvos verslo darbdavių konfederacijai.

Vyras Feliksas, sūnūs Vidas, Arnas.
Spenglininkai

**Spenglininkai** – kaimas Trakų rajono savivaldybės pietuose, šiaurės rytinėje Spenglos ežero pakrantėje, 7 km į pietus nuo Grendavės, 4 km į vakarus nuo Klepočių.

## Gyventojai

## Šaltiniai
Jonas Jagminas

**Jonas Jagminas** (g. 1949 m. birželio 20 d. Tytuvėnuose, Kelmės apskritis) – Lietuvos agronomas, partinis, politinis bei visuomenės veikėjas.

## Biografija
1956–1960 m. mokėsi Tytuvėnų pradinėje mokykloje, 1960–1964 m. Tytuvėnų vidurinėje mokykloje. 1964–1969 m. Tytuvėnų durpių įmonės darbininkas, šaltkalvis remontininkas. Raseinių profesinėje technikos mokykloje Nr. 10 baigęs traktorininkų kursus, dirbo traktorininku Kelmės melioracijos statybos valdyboje, Tytuvėnų miškų ūkyje. 1967 m. baigė Tytuvėnų darbo jaunimo vidurinę vakarinę mokyklą. 1969–1972 m. Tytuvėnų tarybinio ūkio technikumo tiekimo skyriaus specialistas, saugumo technikos inžinierius. 1972 m. baigė Smalininkų žemės ūkio mechanizacijos technikumo neakivaizdinį skyrių, įgijo techniko mechaniko specialybę.

1972–1973 m. Raseinių rajono kolūkio „Lenino keliu“ vyriausiasis inžinierius mechanikas. 1973–1975 m. Lietuvos hidrotechnikos ir melioracijos mokslinio tyrimo instituto eksperimentinio ūkio Keleriškių skyriaus (Kėdainių rajonas) valdytojas. 1975 m. Lietuvos žemės ūkio akademijoje mokėsi vadovaujančiųjų darbuotojų kursuose. 1975–1976 m. Kėdainių rajono kolūkio „Tarybinis rytas“ valdybos pirmininkas. 1976–1980 m. didžiausio Lietuvoje Kėdainių rajono „Varpos“ kolūkio pirmininkas.

1979 m. baigė Lietuvos žemės ūkio akademijos Agronomijos fakulteto neakivaizdinį skyrių ir įgijo mokslinio agronomo specialybę. 1980–1987 m. Rietavo tarybinio ūkio technikumo direktorius. 1982 m. pradėjo studijuoti Lietuvos žemdirbystės mokslinių tyrimų instituto Dotnuvoje aspirantūros neakivaizdiniame skyriuje. 1987–1989 m. LKP Šilalės rajono komiteto I sekretorius. 1989–1990 m. LSSR Ministrų tarybos pirmininko pavaduotojas, Agropramoninio komiteto pirmininkas. 1990 m. Baltarusijos žemdirbystės mokslo tyrimų instituto taryboje apgynė žemės ūkio mokslų kandidato disertaciją.

1990–1992 m. Kietaviškių šiltnamių kombinato generalinis direktorius. 1992–1994 m. Baltijos agrobiržos viceprezidentas. 1994–1998 m. AB „Vilmeta“ generalinis direktorius. 1998–1999 m. UAB „Jondara“ prezidentas. 1999–2004 m. VĮ „Lietuvos naftos produktų agentūra“ generalinis direktorius. 2004–2012 m. LR Seimo narys, išrinktas Plungės-Rietavo rinkimų apygardoje Nr. 35. Vienas turtingiausių Seimo narių.

1973–1980 m. Kėdainių rajono tarybos liaudies deputatas. 1988–1990 m. LSSR AT deputatas. Iki 1990 m. SSKP narys. Vienas iš Sąjūdžio įkūrėjų Šilalės rajone, 1988 m. Šilalės rajono Sąjūdžio tarybos narys. 2004–2006 m. Darbo partijos, 2006–2011 m. LSDP narys. 2004–2006 m. Darbo partijos pirmininko pavaduotojas.Vilniaus „Rotary“ klubo narys, 2004–2005 m. šio klubo prezidentas.

Žmona Audronė Slavinskaitė, sūnus Darius, dukra Evelina.

## Bibliografija
* Grumtynės su likimu: gyvenimas, darbai, mokslininko žvilgsnis į kaimo rytdieną. – Vilnius: UAB „Valstiečių laikraštis“, 2004. – 135 p.: iliustr. – ISBN 9986-847-80-X

## Šaltiniai
Šiaurės Tipereris

**Šiaurės Tipereris** (; ) – administracinė grafystė Airijoje, sudaranti 48 % Tipererio grafystės ploto. Sudaryta 1898 m. Sostinė – Nina.
Pietų Tipereris

**Pietų Tipereris** (; ) – administracinė grafystė Airijoje, sudaranti 52 % istorinės Tipererio grafystės. Sostinė – Klonmelis.
Vincė Vaidevutė Margevičienė

**Vincė Vaidevutė Margevičienė** (g. 1949 m. gegužės 12 d. Irkutsko srityje, Rusijoje) – biologė, Lietuvos ir Kauno miesto politinė bei visuomenės veikėja.

## Biografija

Gimė tremtinių šeimoje. Baigė Čeremchovo pradinę mokyklą. Tėvas, gydytojas Vincas Kauza, Vyčio kryžiaus kavalierius, Lietuvos nepriklausomybės kovų savanoris, mirė Sibire 1950 m. 1960 m. su motina grįžo į Lietuvą. 1967 m. baigė Vilniaus vakarinę jaunimo darbo mokyklą. 1972 m. baigė Vilniaus valstybinio universiteto Gamtos mokslų fakultetą, įgijo biologijos ir chemijos dėstytojos specialybę. 1997–1999 m. studijavo Kauno technologijos universiteto Administravimo fakultete ir įgijo viešojo administravimo magistro laipsnį.

1968–1972 m. Lietuvos mokslų akademijos Biochemijos instituto jaunesnioji mokslinė bendradarbė. 1972–1985 m. Lietuvos onkologijos dispanserio gydytoja laborantė. 1985–1995 m. Kauno onkologijos dispanserio gydytoja citologė.

1995–1997 m. Kauno miesto savivaldybės tarybos narė, Kauno miesto savivaldybės mero pavaduotoja. 1997–2000 m. Kauno miesto savivaldybės tarybos narė. 1997–2004 m. Kauno apskrities viršininko administracijos Socialinių reikalų, kultūros ir švietimo departamento direktorė. 2004–2016 m. Seimo narė, nare išrinkta Centro rinkimų apygardoje Nr. 13.

1990 m. Lietuvos politinių kalinių ir tremtinių sąjungos narė. 2003 m. Tėvynės sąjungos narė.

Lietuvos Raudonojo Kryžiaus Kauno komiteto pirmininkė, Socialinių inovacijų fondo prezidentė, Lietuvos gyventojų patarėjų sąjungos valdybos narė.

Vyras Edmundas, dukros Agnė ir Iveta.

## Kita
2013 m. balandžio 10 d. policijos pareigūnams sustabdžius politikės vairuojamą automobilį ir patikrinus blaivumą, paaiškėjo, kad ji vairavo išgėrusi (nustatytas 0,61 promilės girtumas). Už tai Kaišiadorių apylinkės teismas paskyrė 1000 litų baudą ir metams uždraudė vairuoti automobilį. 2013 m. liepą Kauno apygardos teismas, peržiūrėjęs bylą, nuobaudos nepakeitė, o 2014 m. vasarį Lietuvos Aukščiausiasis Teismas konstatavo, jog pakeisti žemesnės instancijos teismų sprendimus nėra teisinio pagrindo.

## Nuorodos
* 2008 m. Lietuvos Respublikos Seimo rinkimai.

## Išnašos
Golden Axe

**Golden Axe** – SEGA konsolės žaidimų trilogija. Pirmoji šio žaidimo dalis išleista 1989 m. Makoto Uchida buvo pagrindinis šio žaidimo kūrėjas. Tada šis žaidimas buvo vienas žaidžiamiausių savo kategorijoje.

## Žaidimo siužetas ir veikėjai

Žaidime dalyvauja 3 (Golden Axe III – jau 5) veikėjai, kiekvienas pasižymintis tam tikrais sugebėjimais. Visi trys jie keršija niekšiškam diktatoriui *Mirties Žalčiui* (). Šis užkariavo taikią Yuria žemę, nužudė žaidimo veikėjų draugą ir partnerį Aleksą.
Žaidimas sukasi apie tris pagrindinius veikėjus. Vienas jų – *Gilius Thunderhead'as*, kirvį turintis nykštukas iš *Wolud'o* kasyklos, kurio dvynys brolis buvo nužudytas *Mirties Žalčio*. Kitas – barbaras, *Ax Batler'is* , valdantis dvirankį balašą, keršijantis už savo motinos žūtį. Trečioji – ilgą kardą įvaldžiusi amazonė *Tyris Flare*, kurios tėvai buvo nužudyti Mirties Žalčio.

## Golden Axe II

Dėl žaidimo Golden Axe sėkmės, 1991 m. SEGA konsolei buvo išleistas ir jo tęsinys – Golden Axe II. Šiame žaidime, veikia tie patys veikėjai, kaip ir pirmoje dalyje, tik šį kartą jie kariauja prieš kitą tironą – *Tamsųjį Guldą* (*Dark Guld*).
Žaidime gerokai patobulėjusi grafika bei garsas, kurie puikiai dera vienas prie kito. Labai niūriame lygyje garsas taip pat niūrus, lygio kulminacijoje – garsas baugus, nerimastingas.

## Golden Axe: Mirties Žalčio kerštas

1992 SEGA išleido naują *Golden Axe* žaidimo dalį – *Golden Axe: The Revenge of Death Adder*. Tai buvo pirmoji 32 bitų šio žaidimo dalis. Šiame žaidime iš ankstesnių personažų beliko tik *Gilius Thunderhead'as*. Tačiau prie jo prisidėjo 4 nauji veikėjai: milžinas *Goa* (*Goah*), barbaras *Sternbleidas* (*Sternblade*), kentaurė *Dora* ir *Mažasis Triksas* (*Little Trix*), jaunas vaikinas, turintis dervuotą šakę. Pagrindinis priešas – vėl *Mirties Žaltys*.

## Golden Axe III

Trečioji Golden Axe dalis buvo išleista 1993 m.

## Nuorodos

* Mirties Žalčio Pilis 
* Apie Golden Axe
Vilma Martinkaitienė

**Vilma Martinkaitienė** (g. 1966 m. rugsėjo 9 d. Kelmėje) – inžinierė, Lietuvos politinė bei visuomenės veikėja.

## Biografija

1984 m. baigė Kauno J. Aleksonio vidurinę mokyklą su sustiprinta matematikos programa. 1989 m. baigė Kauno politechnikos instituto Lengvosios pramonės fakultetą ir įgijo inžinierės specialybę.

1994–1995 m. UAB „Sabina“ referentė, 1995–1997 m. produkto vadybininkė. 1997–1999 m. UAB „Senukų prekybos centras“ vyriausioji vadybininkė. 1999–2000 m. UAB „Švenčionėlių vaisvandeniai“ komercijos direktorė, 2000–2004 m. generalinė direktorė.

UAB „Ateities ekologija“, kuri koordinuoja ir organizuoja šalies gamintojams ir importuotojams Vyriausybės nustatytų pakuočių atliekų tvarkymo užduočių vykdymą, steigėja, ėjo šios bendrovės valdybos pirmininkės pareigas. Nacionalinės gėrimų gamintojų asociacijos ir Lietuvos verslo darbdavių konfederacijos narė.

Nuo 2004 m. Darbo partijos narė. 2004–2008 m. Seimo narė.

Vyras Raimundas, dukra Paula.

## Nuorodos
* 2008 m. Lietuvos Respublikos Seimo rinkimai.

## Išnašos
Fingalas

**Fingalas** (, ) – administracinė grafystė Airijoje, istorinės Dublino grafystės sudėtyje. Grafystės statusą gavo 1994 m. Apima Svordso miestą ir kitus Dublino šiaurinius priemiesčius.

## Šaltiniai
Dan Lerė-Ratdaunas

**Dan Lerė-Ratdaunas** (, ) – administracinė grafystė Airijoje, istorinės Dublino grafystės sudėtyje. Apima Dan Lerės ir keletą aplinkinių miestų. Tai mažiausia administracinė Airijos grafystė.

## Šaltiniai
Čiornyj žemčiug

**Čiornyj žemčiug** () – ankstyva juodųjų serbentų veislė. Krūmai Labai išsiskleidę, gležni ir trapūs stiebai. Uogos stambios (1,5 g), saldžiarūgštės. Uogose yra 118,9 g/proc. vitamino C. Vaisinės kekutės ilgos, retos. Iš krūmo vidutiniškai priskinama po 3–4 kg uogų. Miltligė pažeidžia vidutiniškai, deguliai ir serbentinė erkutė – nestipriai. Uogos geros kokybės, odelė tvirta, nenubyra ir ilgiau nenuskintos nuo krūmo, uogos noksta ne vienu metu. Lietuvos sortimente nuo 1992 metų.
Pietų Dublinas

**Pietų Dublinas** (, ) – administracinė grafystė Airijoje, istorinėje Dublino grafystėje, į pietvakarius nuo Dublino. Sudaryta 1993 m. Apima Talagto ir aplinkinius miestus.

## Geografija

Pietų Dublino plotas yra 222,74 km², grafystė prasideda 15 km į pietvakarius nuo sostinės. Ji yra supama Dublino kalnų iš pietų ir tęsiasi nuo Lifėjaus upės prie Lukano pro Palmerstauną, Klondalkiną, į pietus pro Niukastlą, Ratkulą ir į vakarus pro Sagartą. Pietų Dublinas ribojasi su kitais Dublino grafystės teritoriniais dariniais – Fingalu ir Dun Laoghaire-Ratdaunu, taip pat Dublino miestu bei Kildero ir Viklou grafystėmis.

## Pietų Dublino miesteliai ir gyvenvietės

Didžioji Pietų Dublino dalis yra Dublino miesto priemiesčiai, tačiau dalis gyvenviečių, pvz., Niukastlas, Ratkulas ir Sagartas yra per toli, kad galėtų būti laikomi priemiesčiais.

Pietų Dublino taryba planavimo ir valdymo tikslais gyvenvietes skirsto į tris lygius: miestelis, apskrities centras, vietinis centras.

## Šaltiniai
Zenonas Mikutis

**Zenonas Mikutis** (g. 1961 m. rugsėjo 4 d. Bilioniuose, Šilalės raj.) – inžinierius, Lietuvos ir Kelmės rajono politinis bei visuomenės veikėjas.

## Biografija
Augo septynių asmenų šeimoje. Baigė Bilionių pradinę mokyklą ir Laukuvos vidurinę mokyklą. 1984 m. baigė Šiaulių pedagoginio instituto Fizikos matematikos fakulteto fizikos mokytojo specialybę. Besimokydamas institute, dirbo mokslinio tyrimo laboratorijos laborantu. Skaitė mokslinį pranešimą mokslinėje studentų konferencijoje, buvo apdovanotas garbės raštu.

1984–1985 m. Laukuvos vidurinės mokyklos fizikos mokytojas. 1985–1992 m. Kelmės 60-osios profesinės technikos mokyklos fizikos mokytojas, vėliau gamybinio mokymo dirbtuvių vedėjas. 1993–1994 m. bendros Lietuvos ir Švedijos įmonės „Girinis“ Kelmės gamybos padalinio komercijos vadybininkas. 1994 m. įregistravo savo įmonę, kuri yra oficialus UAB „Electrolux“ atstovas Kelmėje, prekiauja girių ir parkų priežiūros, buitine technika.

2003 m. Darbo partijos Kelmės skyriaus pirmininko pavaduotojas. 2004–2008 m. Seimo narys. 2007 m. ir nuo 2009 m. Kelmės rajono savivaldybės tarybos narys.

Dar mokykloje domėjosi radiotechnika. Surinko nemažą lempinių radijo imtuvų kolekciją. Iki 2002 m. aktyviai sportavo, su profesinės mokyklos krepšinio komanda laimėta pirmoji vieta respublikiniame profesinių technikos mokyklų turnyre, buvęs rajono krepšinio čempionas. Keletą metų žaidė Kelmės krepšinio veteranų komandoje, dalyvavo respublikiniuose turnyruose. Išsituokęs. Vedė antrą kartą. Žmona Leonora, dukra Jurgita, sūnus Andrius.

## Nuorodos
* 2008 m. Lietuvos Respublikos Seimo rinkimai.

## Išnašos
Oseras

**Oseras** – miestas centrinėje Prancūzijoje, į pietus nuo Paryžiaus, Burgundijos–Franš Kontė regione, Jonos departamento centras.

Miestu teka Jonos upė, eina plentas Paryžius-Lionas. Yra aukštoji technikos mokykla, gotikinė katedra (XIII–XVI a.).

## Istorija

Miestą įkūrė romėnai, gyvenvietę pavadinę *Autissiodorum*. Iki šiol išlikę daug romėnų statybos likučių. IV a. pradėta statyti katedra užbaigta tik XVI a. IV–XVIII a. miestas buvo vyskupijos centru. 1802 m. vyskupystė panaikinta. Iš šios vyskupystės kilo 20 šventųjų ir žymūs teologai (Palladius, Germanus, Hugo, Remigius ir kt.). 580 m. čia vyko Osero sinodas prieš kerėjimus, prietarus, burtus ir raganas.

Viduramžiais buvo Osero grafystės sostinė. 1371 m. miestas prijungtas prie Prancūzijos, 1435–1477 m. valdė Burgundija.

## Sportas
* AJ Auxerre – futbolo klubas. Pagrindinė komanda rungtyniavo aukščiausioje šalies lygoje Ligue 1.
* Stade de l'Abbé-Deschamps – futbolo stadionas.

## Išnašos

## Nuorodos
* Miesto svetainė
Nina

**Nina** – miestas centrinėje Airijoje, prie Nenago upės ir Dublino-Limeriko kelio. Šiaurės Tipererio administracinės grafystės centras.

Iki XIX a. aplinkiniuose kalnuose veikė sidabro kasyklos. Mieste stovi XIII a. Nina pilis, pranciškonų abatijos liekanos.
Laima Mogenienė

**Laima Vyskupaitytė-Mogenienė** (g. 1959 m. spalio 7 d. Krasnojarske, Rusija) – inžinierė, Lietuvos politinė bei visuomenės veikėja.

## Biografija
1977 m. baigė Radviliškio 2-ąją vidurinę mokyklą. 1982 m. baigė Kauno politechnikos instituto Cheminės technologijos fakultetą ir įgijo cheminės medžiagų technologijos inžinierės specialybę. 1983–1987 m. Lietuvos statybos ir architektūros mokslinio tyrimo institute studijavo cheminės technologijos aspirantūroje, instituto mokslinė bendradarbė.

1991–1993 m. Vytauto Didžiojo universiteto mokymo skyriaus vedėjos pavaduotoja. 1994–1996 m. UAB „Vilina“ direktoriaus pavaduotoja. 1997–2004 m. Kauno regiono smulkių ir vidutinių verslininkų asociacijos direktorė. 2000–2004 m. VšĮ „Verslininkų namai“ direktorė. Kauno regiono smulkių ir vidutinių verslininkų asociacijos valdybos pirmininkė. Kauno miesto trišalės tarybos narė, Kauno kolegijos Verslo fakulteto egzaminų komisijos pirmininkė.

2004 m. Seimo Valstiečių ir Naujosios demokratijos partijų sąjungos frakcijos referentė.

2004–2008 m. ir nuo 2020 m.Seimo narė. 2004-2008 m. dirbo Žmogaus teisių komitete, Verslo ir užimtumo komisijoje, vadovavo Seimo ir Pasaulio lietuvių bendruomenės komisijai, Lietuvos Seimo delegacijai Vakarų Europos Sąjungos asamblėjoje, nuo 2020 m. - Ekonomikos reikalų komitete.

2008-2016 m. UAB „Verslo konsultantai“ verslo konsultantė, lektorė. 2016-2020 m. 
Seimo pirmosios vicepirmininkės Rimos Baškienės patarėja.

Tarptautinės koučerių asociacijos sertifikuota koučerė.

Vyras Alvydas. Vaikai Lina, Vilija, Antanas.

## Nuorodos
* 2008 m. Lietuvos Respublikos Seimo rinkimai.

## Išnašos
Karlou

**Karlou** – miestas pietryčių Airijoje, prie Barou upės ir Dublino-Voterfordo kelio. Karlou grafystės centras.

## Istorija

Karlou – senas miestas. Apie VII a. jame buvo įkurtas vienuolynas, 1180 m. – pilis. Vėliau daugelis pastatų sugriauta.
Autotrofai

**Autotrofai** ( – pats, *trophe* – maitinimasis) – organizmai, gaminantys sudėtingus organinius junginius iš paprastų molekulių, naudodamiesi išoriniu energijos šaltiniu (šviesa ar neorganinių junginių cheminių reakcijų energija).

Mitybos grandinėje autotrofai priskiriami **gamintojams**.

Autotrofai yra pagrindinė maisto grandinės dalis visose ekosistemose. Jie ima energiją iš aplinkos (saulės šviesa, neorganiniai junginiai) ir naudoja ją įvairioms biologinėms funkcijoms reikalingų anglies junginių molekulių sintezei. Jūroje šis procesas vadinama **pirmine produkcija**.

Heterotrofai – gyvūnai, grybai, taip pat dauguma bakterijų bei vienaląsčių – priklauso nuo autotrofų, nes heterotrofai gauna energijos skaidydami organinius junginius, gaunamus su maistu. Mėsėdžiai gyvūnai bendroje sumoje taip pat priklauso nuo autotrofų, nes jų grobis mėsėdžiams reikalingą energiją ir organines ląstelių statybos medžiagas įgyja iš autotrofų.

Autotrofai yra vabzdžiaėdžiai augalai, nes iš mitybos vabzdžiais išgauna azotą, o ne anglį.

Autotrofai skirstomi į dvi grupes, pagal tai, kokiu būdu išgauna energiją:
* Chemotrofai (Chemoautotrofai)
* Fototrofai (Fotoautotrofai)
Dan Lerė

**Dan Lerė** () arba ***Danlaris*** – miestas rytų Airijoje, 12 km į pietryčius nuo Dublino centro, Airijos jūros pakrantėje. Dan Lero-Ratdauno administracinės grafystės centras. Vystoma chemijos pramonė, žvejyba. Yra nacionalinis Airijos jūrų muziejus, Martelo bokšto tvirtovė. Tai populiari dubliniečių poilsio vieta, vandens pramogos.

## Istorija

1821 m. miestas pavadintas **Kingstaunu**, karaliaus Jurgio IV vizito garbei, bet 1921 m. sustiprėjus airių patriotizmui grąžintas buvęs keltiškas pavadinimas. Šis pavadinimas kilęs nuo pusiau legindinio airių karaliaus Lero MakNeilo (*Lóegaire mac Néill*).

## Šaltiniai
Sordsas

**Svordsas** – miestas rytų Airijoje, šiaurinis Dublino priemiestis. Nuo 1994 m. – Fingalo administracinės grafystės centras.

Miestas įkurtas apie 560 metus. Svordse vyrauja gyvenamųjų namų kvartalai, tačiau išvystyta ir chemijos pramonė.
Klonmelis

**Klonmelis** – miestas Airijoje, prie Suiro upės ir Limeriko-Voterfordo kelio, į pietus nuo Slivnamono kalno. Pietų Tiperario administracinės grafystės centras.

Miestas gyvuoja nuo viduramžių. Yra XIII a. bažnyčia.
Skirmantas Pabedinskas

**Skirmantas Pabedinskas** (g. 1945 m. kovo 15 d. Suvainiškyje, Rokiškio apskritis) – žurnalistas, kino operatorius, Lietuvos politinis bei visuomenės veikėjas.

## Biografija

1962 m. baigė Rokiškio rajono Jūžintų vidurinę mokyklą. 1962–1964 m. mokėsi Vilniaus politechnikume. 1964–1966 m. tarnavo tarybinėje armijoje. 1966 m. baigė Vilniaus politechnikumo fototechnikos skyrių.  1966–1972 m. Kėdainių rajono Gudžiūnų sūrių gamyklos elektromonteris, Kėdainių chemijos kombinato elektrikas, šio kombinato kultūros namų kino studijos operatorius, Kėdainių rajono laikraščio „Tarybinis kelias“ redakcijos fotokorespondentas.

Grįžus iš kariuomenės teko dirbti elektriku, automechaniku, operatoriumi Kėdainių chemijos kombinato kultūros namų kino studijoje. Kėdainiuose tuomet veikė ir filmus kūrė mėgėjiška kino studija. Filmus čia pradėjo kurti ir S. Pabedinskas. Kai kurie sukurti filmai pelnė prizines vietas ne tik Lietuvoje, bet ir tarptautiniuose festivaliuose, tarp kitų – „Begalinė vaga“, pasakojusi apie pirmuosius artojus. Kartu su kino režisieriumi Antanu Maciulevičiumi sukūrė trumpametražinį vaidybinį filmą „Kam girnos muzika“ (1972 m., scen. aut. Antanas Maciulevičius ir Bronius Bušma), laimėjusį sidabrą kino festivalyje Čekijoje.

Nuo 1972 m. Valstybinio Lietuvos radijo ir televizijos komiteto korespondentas, 1972–1984 m. atsakingasis redaktorius Utenos rajone, nuo 1985 m. operatorius Panevėžyje. 1994 m. suteikta žurnalisto pirmoji kategorija. 2000 m. Lietuvos televizijos Naujienų direkcijos vadovas. 2004–2008 m. Seimo narys.

Reportažus Lietuvos radijui ir televizijai rengė JAV, Kanadoje, Japonijoje, Italijoje, Rusijoje, Vietname, Filipinuose, Anglijoje ir kitose užsienio šalyse. Kvalifikaciją kėlė žurnalistų kursuose Lenkijoje, Danijoje bei Maskvos televizijos ir radijo kvalifikacijos kėlimo institute.

Nuo 2003 m. Darbo partijos narys.

1995–2005 m. Lietuvos žurnalistų sąjungos valdybos narys, šios sąjungos Panevėžio skyriaus pirmininkas. 1975–1979 m. vykusių Baltijos šalių televizijos ir radijo darbuotojų kūrybinių konkursų laureatas ir prizininkas. 2001 m. Lietuvos žurnalistų sąjungos Vinco Kudirkos premijos laureatas. 1985 m. suteiktas LTSR nusipelniusio žurnalisto garbės vardas. 1991 m. apdovanotas Sausio 13-osios medaliu.

Žmona Laima, sūnus Martynas, dukra Monika

## Nuorodos
* 2008 m. Lietuvos Respublikos Seimo rinkimai

## Šaltiniai
Žilvinas Padaiga

**Žilvinas Padaiga** (g. 1962 m. gruodžio 4 d. Kaune) – gydytojas, profesorius, habilituotas daktaras, Lietuvos politinis ir visuomenės veikėjas.

## Biografija

1980–1986 m. studijavo Kauno medicinos institute, įgijo gydytojo išsilavinimą. 1993–1994 m. studijavo Kuopio universitete (Suomija), suteiktas visuomenės sveikatos magistro laipsnis.

1986–1990 m. Kauno medicinos akademijos Vaikų ligų katedros asistentas, 1990–2001 m. Endokrinologijos instituto mokslinis bendradarbis, 1991–1996 m. Tarptautinių programų skyriaus programų koordinatorius. 1996 m. Sveikatos apsaugos ministerijos Lietuvos sveikatos programos kūrimo darbo grupės ekspertas. 1994–2000 m. Kauno medicinos universiteto Visuomenės sveikatos fakulteto Profilaktinės medicinos katedros docentas. 1998–2003 m. Lietuvos Respublikos Seimo Nacionalinės sveikatos tarybos patarėjas. 2000–2004 m. KMU Visuomenės sveikatos fakulteto Profilaktinės medicinos katedros profesorius. 2002–2004 m. KMU studijų reikalų prorektorius.

2004–2008 m. Seimo narys, 2004–2006 m. Tryliktosios vyriausybės sveikatos apsaugos ministras.

2007–2010 m. KMU dėstytojas. Nuo 2012 m. Lietuvos sveikatos mokslų universiteto Tarptautinių ryšių ir studijų centro dekanas.

2004 m. Darbo partijos pirmininko pavaduotojas.

Žmona Algė, vaikai Mykolas, Povilas.

## Šaltiniai

|-
Bronius Markauskas

**Bronius Markauskas** (g. 1960 m. lapkričio 5 d. Trušeliuose, Klaipėdos raj.) – inžinierius, Lietuvos ir Klaipėdos rajono politinis bei visuomenės veikėjas.

## Biografija

1985 m. baigė Kauno politechnikos institutą, inžinierius elektrikas.

1985–1990 m. Kauno AB „Aksa“ vyr. energetikas. 1990–2016 m. ūkininkavo Trušeliuose, Klaipėdos rajone. 2003 m. jo pienininkystės ūkiui išduotas Europos Sąjungos sertifikatas. 2006–2011 m. Lietuvos Respublikos žemės ūkio rūmų pirmininkas.

2016–2019 m. Seimo narys. Nuo 2019 m. Klaipėdos rajono meras.

2016–2018 m. žemės ūkio ministras Sauliaus Skvernelio vadovaujamoje Vyriausybėje.

2000–2016 m. ir 2019–2023 m. Klaipėdos rajono savivaldybės tarybos narys. 2003–2007 m. Kaimo reikalų komiteto pirmininkas.

Valstiečių ir Naujosios demokratijos partijų sąjungos narys, 2005 m. Lietuvos valstiečių liaudininkų sąjungos narys.

1999 m. Lietuvos pieno gamintojų asociacijos tarybos pirmininkas, Žemės ūkio rūmų prezidiumo narys, pieno tarybos prie Žemės ūkio ministerijos pirmininko pavaduotojas.
 
Žmona Žydrė, vaikai Skaistė, Joana, Justina, Astijus.

## Šaltiniai

|-
Alien Storm

**Alien Storm** – 1991 m. pasirodęs veiksmo žaidimas Sega konsolei. Žaidime galima pasirinkti vieną iš trijų veikėjų, kurį norima valdyti ginant Žemę nuo įsibrovėlių ateivių.
Tired of Hanging Around

**Tired of Hanging Around** yra antrasis anglų indie rock grupės The Zutons albumas Jungtinės Karalystės prekyboje pasirodęs 2006 m. balandžio 17 d., o JAV – tik rugsėjo 19 d. Albumą prodiusavo legendinis Stephenas Street'as, o įrašytas „Townhouse and Olympic“ studijoje. JK albumų tope jis pasiekė 2-ąją vietą.

## Albumo dainos
# „Tired of Hanging Around“ – 3:34
# „It's the Little Things We Do“ – 3:07
# „Valerie“ – 3:56
# „Someone Watching Over Me“ – 3:34
# „Secrets“ – 3:16
# „How Does It Feel?“ – 3:49
# „Why Won't You Give Me Your Love?“ – 3:22
# „Oh Stacey (Look What You've Done!)“ – 3:29
# „You've Got a Friend in Me“ – 3:57
# „Hello Conscience“ – 3:27
# „I Know I'll Never Leave“ – 4:58
Melsvasis ryklys

**Melsvasis ryklys** (*Prionace glauca*) – pilkųjų ryklių (*Carcharhinidae*) šeimai priklausanti rūšis, vienintelė – **mėlynųjų ryklių** (*Prionace*) gentyje.

Tai vieni nuožmiausių plėšrūnų. Šie rykliai paplitę šiltose jūrose, taip pat pasitaiko stambiose atogrąžų upėse (Zambezė, Gangas) ir net ežeruose (Nikaragvos).

## Charakteristika
Užauga iki 3 m ilgio. Turi tipišką heterocerkinę uodegą ir horizontalius krūtinės pelekus. Abiejose kūno pusėse yra po 5 žiaunų plyšius. Akys su mirksimąja membrana. Gyvagimdžiai.
Marija Aušrinė Pavilionienė

**Marija Aušrinė Pavilionienė** (g. 1944 m. balandžio 6 d. Kaune) – Lietuvos anglų filologė, politikė, žmogaus teisių aktyvistė.

## Biografija
1962 m. baigė Vilniaus 23-iąją vidurinę mokyklą. 1967 m. baigė Vilniaus valstybinio universiteto Filologijos fakultete anglų kalbos ir literatūros studijas, jas tęsė aspirantūroje, gilinosi į amerikiečių literatūrą. 1977 m. Kyjivo universitete apgynė filologijos mokslų daktarės disertaciją. 1999 m. apgynė habilituotos daktarės disertaciją.

1973–2004 m. VU anglų kalbos dėstytoja, Visuotinės literatūros katedros vyresnioji dėstytoja, docentė, 1995–2001 m. šios katedros vedėja. 2001 m. VU Literatūros istorijos ir teorijos katedros profesorė.

1991–1996 m. Lietuvos universitetų moterų asociacijos prezidentė, visuomeninio judėjimo „Šviesos lyga“ ir pilietinio judėjimo „Už teisingumą ir demokratinę Lietuvą“ tarybų narė.

2004–2008 m. Liberalų demokratų partijos narė, 2008–2017 m. – socialdemokratų narė. Į 2004–2008 m. Seimą išrinkta per R. Pakso koalicijos „Už tvarką ir teisingumą“ sąrašą. Nuo 2009 m. liepos 7 d. – 2008–2012 m. Seimo narė (Po Europos Parlamento rinkimų Seime atsiradus laisvai vietai, VRK pripažinta Seimo nare – ji pirmoji mandato negavusi kandidatė Lietuvos socialdemokratų partijos sąraše). 2016 m. Seimo rinkimuose į Seimą nepateko, 2017 m. išstojo iš partijos.

1999–2002 m. žurnalo „Feminizmas, visuomenė, kultūra“ steigėja ir atsakinga redaktorė. 1994–2000 m. vadovavo VU Moterų studijų centrui.

2012 m. gegužę prarado virš 21 tūkst. litų, telefonu padiktavusi savo banko slaptažodžius sukčiams. Jie suimti ir 2017 m. nuteisti.

## Mokslinė veikla
Gilinosi į lyčių lygybės ir žmogaus teisių problematiką stažuotėse Vašingtono, Viskonsino-Madisono (JAV) ir Lundo (Švedija) universitetuose.

## Bibliografija
* XX amžiaus visuotinė literatūra. Kaunas: Šviesa, 1992.;
* XX a. Vakarų literatūra. I, II d. Vilnius: Vilniaus universitetas, 1994–1995.;
* Feminizmas ir literatūra. Vilnius: Vilniaus universitetas, 1996. (ISBN: 9986192226, 9789986192220)
* Smurtas prieš moteris ir vaikus Lietuvoje. Marija Aušrinė Pavilionienė; Vida Kanopienė Vilnius : Vilniaus universiteto Moterų studijų centras, 1997. (ISBN: 9986442354 9789986442356)
* Lyčių drama. Vilnius: Vilniaus universitetas, 1998. (ISBN-10: 9986193214); (ISBN-13: 9789986193210)
* Romantizmas Vakarų literatūroje. Vilnius: Vilniaus universitetas, 2000. (ISBN: 9986193915)
* Gyvenimo ir teatro vaidinimai: XX amžiaus Vakarų drama. Vilnius: Charibdė, 2004. (ISBN: 9789986745754)
* Lytiškumas: socialiniai, kultūriniai ir sveikatos aspektai. Marija Aušrinė Pavilionienė, Esmeralda Kuliesyte. Vilnius: Senoja, 2009. (ISBN: 9986959411, 9789986959410)
* Viltys ir nusivylimai. Vilnius: Petro ofsetas, 2011. (ISBN: 9786094201325)
* Vizijos ir tikrovė. Vilnius: Gairės, 2016. (ISBN: 9789955759997)

## Išnašos
Vladimiras Prudnikovas

**Vladimiras Prudnikovas** (g. 1949 m. balandžio 10 d. Vilniuje) – operos dainininkas (bosas), muzikos pedagogas, profesorius, buvęs Lietuvos politikas.

## Biografija

Nuo 1959 m. dainavo berniukų chore „Ąžuoliukas“. 1979 m. baigė Lietuvos valstybinę konservatoriją (dab. Lietuvos muzikos ir teatro akademija). Nuo šių metų taip pat Lietuvos nacionalinio operos ir baleto teatro solistas bei Lietuvos muzikos akademijos dėstytojas, dainavimo katedros vedėjas, profesorius. 1986 m. Lietuvos SSR liaudies artistas. 2001–2004 m. Operos meno vadovas.

Nuo 2004 m. Darbo partijos narys, Kultūros komiteto pirmininkas. 2004–2008 m. 2004 m. išrinktas Seimo nariu (atsisakė mandato, paskyrus ministru). 2004–2006 m. Tryliktosios vyriausybės kultūros ministras.

Žmona – Nijolė Ralytė, pianistė, dukra – Ieva Prudnikovaitė operos solistė (mecosopranas).

## Kūrybinė veikla

Operos scenoje sukūrė 45 vaidmenis – Borisas, Pimenas, Greminas, Pilypas, Lodoviko, Ramfis, Leporello, Zakarijus, Mefistofelis, Tyzenhauzas, Mažvydas, Kristijonas ir kt.

Vladimiras Prudnikovas yra pagrindinis operos ir didelių koncertinių formų kūrinių boso partijų atlikėjas Lietuvoje. Jis kviečiamas dainuoti Europos, JAV, Japonijos teatruose bei koncertų salėse. Dainininkas dažnai gastroliuoja Prancūzijoje, Italijoje, Ispanijoje, Anglijoje, dainavo Vokietijoje, Suomijoje, Norvegijoje, Nyderlanduose ir kitose šalyse, dalyvavo tarptautiniuose muzikos festivaliuose, tarp jų – Echternacho (Liuksemburgas), G. Rossini (Vildbadas, Berliner Festwochen, Vokietija), Castell de Perlada ir Sagra Musicale Malatestiana (Ispanija), International Festival and Events (JAV), Prahos pavasaryje (Čekija), G. Verdi festivalyje (Italija, 1992 m.), Savonlinos operos festivalyje (Suomija, 1993 m.) ir kt.

Tarptautinį pripažinimą dainininkas pelnė atlikęs Boriso vaidmenį M. Musorgskio operoje, kuri skambėjo Sankt Peterburgo operos teatro, Niujorko *City Opera*, Paryžiaus *Theatre des Champs Elysees* scenose, Japonijoje bei Italijoje.

Vladimiro Prudnikovo repertuaras itin gausus. Per daugiau kaip tris dešimtmečius kūrybinio darbo metų jis parengė virš 30 operos partijų. Tarp jų Mefistofelis (Ch. Gounod „Faustas“), Hermanas (R. Wagnerio „Tanhoizeris“), Dalandas (C. M. Weberio „Skrajojantis Olandas“), Borisas Godunovas, Pimenas (M. Musorgskio „Borisas Godunovas“), Končakas (A. Borodino „Kunigaikštis Igoris“), Timuras (G. Puccini „Turandot“), Sparafučilė (G. Verdi „Rigoletas“) ir kt. Ne menkesnis ir kamerinės muzikos, mišių bei oratorijų repertuaras.

Lietuvoje ir svetur solistas dažnai koncertuoja su žymiais dirigentais, tarp kurių – Yehudi Menuhin, Justus Franz, Cyril Diederich, Vladimir Spivakov, Dmitrij Kitajenko, Vladimir Fedosejev, Jonas Aleksa, Saulius Sondeckis, Juozas Domarkas, Gintaras Rinkevičius. Kamerinės muzikos koncertuose solistą lydi nuolatinė jo partnerė pianistė Nijolė Ralytė.

Televizijoje, muzikiniame LTV projekte „Triumfo arka“ yra mokyklos vokalo dėstytojas

## Apdovanojimai
* 1996 m. – Lietuvos didžiojo kunigaikščio Gedimino ordino Komandoro kryžius
* 1996 m. Lietuvos nacionalinė kultūros ir meno premija

|-

## Šaltiniai
Jonas Ramonas

**Jonas Ramonas** (g. 1960 m. vasario 29 d. Milvydiškiuose, Telšių rajonas) – agronomas, Lietuvos politinis bei visuomenės veikėjas

## Biografija
1967–1971 m. mokėsi Telšių raj. Barzdžių pradinėje mokykloje, 1978 m. baigė Janapolės vidurinę mokyklą. 1979–1982 m. Rietavo tarybinio ūkio technikume įgijo techniko mechaniko specialybę. 1984–1989 m. studijavo Lietuvos žemės ūkio akademijos Agronomijos fakultete ir įgijo mokslinio agronomo specialybę.

Studijuodamas dirbo Telšių rajono miškų ūkyje vairuotoju, nuo 1983 m. Telšių raj. kolūkio „Lenino keliu“ inžinierius mechanikas, agronomas. 1985–1991 m. Telšių rajono Komunalinių įmonių kombinato agronomas. 1991 m. grįžo į gimtąjį Milvydiškių kaimą ir ten ūkininkauja. 1992–1994 m. Telšių rajono Žemės ūkio skyriaus vedėjo pavaduotojas. 2004 m. įstojo į Kauno technologijos universiteto neakivaizdinį skyrių studijuoti statybos architektūros specialybės.

1993 m. vadovavo Žemaitijos ūkininkų streikui, pirmajam atkurtoje nepriklausomoje Lietuvoje. 1993–1995 m. Lietuvos ūkininkų sąjungos Telšių rajono skyriaus pirmininkas. 1997–2000 m. Žemės ūkio rūmų pirmininko pirmasis pavaduotojas, 2000–2005 m. Žemės ūkio rūmų pirmininkas. Lietuvos ūkininkų sąjungos, Lietuvos žemdirbių asociacijos, Lietuvos grūdų augintojų asociacijos narys.

2004–2008 m. Seimo narys, išrinktas Šakių rinkimų apygardoje Nr. 64. Iškėlė Valstiečių ir Naujosios demokratijos partijų sąjunga. 2004 m. Valstiečių liaudininkų frakcijos, nuo 2006 m. sausio 9 d. Mišrios Seimo narių grupės, nuo 2006 m. gegužės 2 d. Pilietinės demokratijos partijos frakcijos narys. 2008–2012 m. Seimo narys, išrinktas partijos Tvarka ir teisingumas sąraše.

Pirmą kartą vedė 1985 m., paskui išsiskyrė. Antrą kartą vedė 1998 m. Žmona Vilija, dukterys Danielė ir Gabrielė.

## Šaltiniai
Droeda

**Droeda** (arba ***Droida***) – pramoninis Airijos miestas; septintasis pagal dydį šalyje. Paskutiniais metais jame buvo vykdomos intensyvios statybos, kėlėsi nauji gyventojai. Netoli miesto stovi tarp turistų pamėgtas Bru na Boinas. Miestas taip pat garsėja kasmet rengiamais sambos festivaliais. Pro miestą teka Boino upė.

## Istorija

Šis miestas vikingų buvo įkurtas apie 911 metus, miesto statusą gavo 1194 metais.

## Sportas
### Futbolas
* Drogheda United FC
* Drogheda FC
* „United Park“ stadionas.
Brosna

**Brosna** (, ) – upė Airijoje, Vakarų Myto ir Ofalio grafystėse; Šanono kairysis intakas. Prasideda Ovelo ežere, į šiaurę nuo Mulingaro, teka į pietus, pietvakarius, prateka Enelio ežerą. Įteka į Šanoną ties Banageriu. Brosnoje žvejojamos lašišos ir kitos žuvys.
Rimantas Remeika

**Rimantas Remeika** (g. 1962 m. rugpjūčio 1 d. Sereikiuose, Šiaulių raj.) – pedagogas, Lietuvos politinis bei visuomenės veikėjas.

## Biografija

1980 m. baigė Pakruojo vidurinę mokyklą, 1985 m. – Vilniaus valstybinį pedagoginį institutą ir įgijo techninių disciplinų darbų mokytojo specialybę, 1996 m. – Vilniaus pedagoginio universiteto socialinių mokslų magistrantūros studijas.

1985–1989 m. Švenčionių ir Vilniaus rajonų vidurinių mokyklų mokytojas. 1989–1990 m. Vilniaus rajono komjaunimo komiteto sekretorius. 1990–1992 m. Automobilinės užpildymo dujomis kompresorinės stoties meistras. 1992–1995 m. Vilniaus rajono Pagirių vidurinės mokyklos direktorius. 1995–1999 m. Vilniaus apskrities administracijos Švietimo, socialinio skyriaus vedėjas. 1999–2004 m. Vilniaus Jono Basanavičiaus vidurinės mokyklos direktorius. 2004–2008 m. Lietuvos Respublikos Seimo narys.

2008–2009 m. Sveikatos apsaugos ministro patarėjas. 2009–2013 m. Sveikatos apsaugos ministerijos kancleris. 2013–2018 m. Ekstremalių sveikatai situacijų centro direktoriaus pavaduotojas plėtrai. Nuo 2018 m. – Vilniaus Genio progimnazijos direktorius.

1993–1995 m. Vilniaus rajono tarybos narys, 2000–2003 m. Vilniaus miesto savivaldybės tarybos narys.

1989–1990 m. Sąjūdžio Vilniaus rajono tarybos narys. 1994–2003 m. Lietuvos centro sąjungos (LCS) narys, Vilniaus skyriaus pirmininko pavaduotojas, 1994 m. vienas iš LCS Vilniaus, 1996 m. Vilniaus rajono skyrių steigėjų, 2002–2003 m. LCS valdybos narys. 2003–2014 m. Liberalų ir centro sąjungos (LiCS) narys, 2003 m. LiCS Vilniaus skyriaus pirmininko pavaduotojas, 2003–2005 m. LiCS valdybos narys. Nuo 2014 m. Lietuvos Respublikos liberalų sąjūdžio narys.

1996 m. vienas iš laikinosios vaikų globos namų „Atsigręžk į vaikus“ steigėjų, iki 2002 m. valdybos narys. 2001 m. vienas iš Vilniaus Pilaitės mikrorajono gyventojų bendruomenės steigėjų, iki 2004 m. valdybos narys. Išsiskyręs, sūnus Dominykas, dukra Monika.

## Nuorodos
* 2008 m. Lietuvos Respublikos Seimo rinkimai.
* Rimanto Remeikos svetainė.

## Šaltiniai
Dodge Demon koncepcija

**Dodge Demon** buvo koncepcinis automobilis, debiutavęs 2007 metų Ženevos automobilių parodoje. Manoma, kad Demon gali pakliūti į serijinę gamybą ir galėtų konkuruoti su General Motors automobiliais Pontiac Solstice ir Saturn Sky, taip pat ir Ford Motor Company gaminama Mazda Miata. Automobilio bazinė kaina būtų apie 15 000 JAV dolerių, tai būtų tūkstančiais dolerių pigiau už konkurentų automobilius. Automobilis dalinasi dizaino elementais su Dodge Viper.

## Variklis
Demon naudoja 2,4 litrų *[[DOHC]]* I4 benzininį variklį, turintį apie 173 AG, bei naudoja 6-pavarų mechaninę transmisiją.

## Techninės savybės
* Variklis: 2.4-litrų benzininis World variklis
* Maksimali galia: 172 AG SAE (128 kW) @ 6000 rpm
* Didžiausias sukimo momentas: 165 lb.-ft. (224 Nm) @ 4400 rpm
* Transmisija: 6-pavarų mechaninė
* Varomi ratai: Galiniai
* Ilgis: 3974 (156.5)
* Plotis (max. @ body): 1736 (68.3)
* Aukštis: 1315 (51.8)
* Ratų bazė: 2429 (95.6)
* Išsikišęs, Priekis: 30.6 (777)
* Išsikišęs, Galas: 30.3 (769)
* Svoris: 1179 kg (2600 lbs.)
* Padangų dydis, Priekinių/Galinių: 1491 (58.7)
* Ratų dydis: 19 x 8 in.
* Diametras: 640 (25.2)
Jonas Pinskus

**Jonas Pinskus** (g. 1959 m. rugsėjo 22 d. Kuršėnuose) – Lietuvos irkluotojas, politikas.

## Biografija
1974 m. baigė Kuršėnų aštuonmetę mokyklą, 1978 m. baigė Šiaulių K. Didžiulio politechnikumą, įgijo statybininko techniko specialybę. 1985 m. baigė Vilniaus universiteto Ekonomikos kibernetikos ir finansų fakultetą, įgijo ekonomisto diplomą.

1988–1990 m. „Dinamo“ sporto draugijos treneris. 1990–1993 m. UAB „Sajona" direktorius. 1993–2000 m. UAB „Edroma“ generalinis direktorius, vienas savininkų. 1995–2002 m. Kėdainių UAB „Guotas“ stebėtojų tarybos pirmininkas. 2001–2004 m. įmonės „Dovydo transportas“ savininkas, direktoriaus pavaduotojas.

2004–2008 m., 2009–2011 m. ir 2020–2024 m. Seimo narys. 2006 m. Darbo partijos frakcijos seniūnas, 2021–2022 m. Mišrios grupės, Regionų frakcijos seniūnas. 2011–2015 m. Vilniaus miesto savivaldybės mero pavaduotojas. 2011–2015 m. Vilniaus miesto savivaldybės tarybos narys.

2020 m. ekonomikos ir inovacijų ministro patarėjas.

2004 m. Darbo partijos narys, 2006 m. partijos pirmininko pavaduotojas. Nuo 2018 m. Lietuvos socialdemokratų darbo partijos narys, nuo 2021 m. – partijos pirmininkas.

2024 m. lapkričio 11 d., pirmadienį, po nesėkmingų rinkimų į Seimą, Lietuvos regionų partija paskelbė, kad savo narystę partijoje nutraukė Širvintų rajono merė Ž.Pinskuvienė, o jos sutuoktinis, buvęs partijos lyderis Jonas Pinskus, pašalintas iš politinės jėgos narių.

## Sportinė karjera

Nuo 1977 m. aktyviai sportavo, 1979–1988 m. TSRS akademinio irklavimo rinktinės narys, TSRS nusipelnęs sporto meistras. 1980 m. vasaros olimpinių žaidynių Maskvoje prizininkas. 1981 ir 1985 m. pasaulio aštuonvietės irklavimo čempionas. Pasaulio čempionatų prizininkas: 1983 m. užėmė 3-iąją vietą, 1986 m. – 2-ąją vietą. Septynis kartus TSRS čempionas. Tris kartus Lietuvos čempionas. Daugkartinis tarptautinių regatų nugalėtojas.

1988–1990 m. „Dinamo“ sporto draugijos treneris.

Apdovanotas dviem TSRS medaliais. 1998 m. apdovanotas medaliu „Už nuopelnus Lietuvos sportui“. 2001 m. išrinktas Šiaulių krašto šimtmečio sportininku. 1996–2000 m. sporto veteranų asociacijos „Penki žiedai" prezidentas.

## Šeima
Žmona Živilė Pinskuvienė. Duktė iš pirmos santuokos Justina, duktė iš antrosios santuokos Daniela, sūnus Dovydas.

## Šaltiniai
Ordalija

**Ordalija** – būdas nustatyti teisiamojo kaltumui ar nekaltumui duodant jam skausmingą užduotį. Jei kaltinamasis užduotį atlikdavo be žymesnių sužalojimų, jis būdavo išteisinamas. Viduramžių Europoje toks išmėginimas, kaip ir dvikova, buvo laikomi „Dievo teismu“ () – manyta, kad Dievas įsikiša ir padeda nekaltam žmogui.

## Išmėginimas geležimi
Išmėginimas geležimi, dar vadinamas išmėginimu ugnimi, reikalavo nueiti tam tikrą atstumą (dažniausiai devynias pėdas) basomis per įkaitintus iki raudonumo noragus, arba laikant rankoje įkaitintą geležį. Kartais nekaltumo įrodymui būdavo reikalaujama visiško nudegimų nebuvimo, bet dažniausiai sprendimas būdavo atidedamas. Kaltinamąjį po trijų dienų apžiūrėdavo šventikas, kuris ir nuspręsdavo, ar Dievas įsikišo ir išgydė nudegimus.

## Išmėginimas vandeniu

* **Išmėginimas karštu vandeniu**
Ši ordalija pirmą kartą minima VI a. Salijų tiesoje (*[[Lex Salica]]*). Kaltinamasis turėdavo įkišti ranką į verdantį vandenį.

* **Išmėginimas šaltu vandeniu**
Toks išbandymas minimas dar Hamurabio kodekse, kuris raganavimu kaltinamą žmogų liepia įmesti į vandenį ir išteisinti, jei jis išplauks.

Ši ordalija buvo XVI-XVII a. buvo vėl pritaikyta raganų medžioklei, demonologams sugalvojus naujas teorijas apie jos veikimą. Paskutinis raganų teismas, naudojęs šią ordaliją, vyko 1728 m. Vengrijoje.

## Nuorodos
* Medieval Sourcebook: Ordeal Formuals
Filas (upė)

**Filas** (, ) – upė pietvakarių Airijoje, Korko ir Kerio grafystėse. Prasideda Malaghareiko kalnuose, netoli Rokčapelo gyvenvietės. Teka į šiaurės vakarus palei Abeifilą ir Listauelį. Įteka į Atlanto vandenyno Šanono žiočių įlanką ties Belidufu.
Ernas

**Erno upė** (, ) – upė Airijos salos šiaurės vakaruose. Išteka iš Gouno ežero (Kavano grafystė) ir įteka į Atlanto vandenyną, ties Bališanonu (Donegalo grafystė). Šanono-Ernio kanalu sujungta su ilgiausia Airijos upe Šanonu. Suformuoja keletą ežerų, kaip antai Erno ežerą. Upėje žvejojami upėtakiai, pastatyta kelios žuvų veisyklos.

## Šaltiniai
Svilis

**Svilis** (, ) – upė šiaurės rytų Airijoje, Donegalo grafystėje. Prasideda kalvose prie Glendoro, teka į šiaurės rytus pro Leterkenį. Įteka į Atlanto vandenyną, suformuoją ilgą ir plačią estuariją, kuri kartais laikoma Svilio ežeru. Žvejyba.
Tala (Airija)

**Tala** (, ) – miestas rytų Airijoje, Dublino grafystėje, 13 km į pietvakarius nuo Dublino. Pietų Dublino administracinės grafystės centras. 64,3 tūkst. gyventojų (2006 m.). Miestas vystosi daugiausia kaip Dublino priemiestis.

## Etimologija

Miesto vardas kilęs nuo , kas reiškia „maro aukų laidojimo vieta“. Toks pavadinimas minimas nuo Viduramžių, nors pati laidojimo vieta neaptikta.

## Istorija

Mieste aptinkama bronzos amžiaus liekanų, nors vietovė imama minėti tik nuo ankstyvosios krikščionybės. 769 m. įkurtas vienuolynas. XII a. Tala tapo Dublino arkivyskupo valda. XIV a. pastatyta pilis, XVII–XVIII a. – daug malūnų. 1888 m. nutiestas tramvajus.

## Sportas

Talos stadionas yra klubo Shamrock Rovers FC namų arena.

## Šaltiniai
Neisas

**Neisas** – miestas rytų Airijoje, prie Dublino-Limeriko kelio, 32 km į pietvakarius nuo Dublino. Kildero grafystės administracinis centras. Vienas sparčiausiai augančių šalies miestų, dėl didelės imigracijos iš Rytų Europos.
Milris

**Milris** (, ) – vienas aukščiausių Airijos salos kalnų. Jo aukštis – 814 m. Priskiriamas Majaus grafystei Konachte. Nusileidus šlaitu krantą skalauja vienintelis Airijos fjordas – Kilario krantinė.

## Išnašos
Kanados vėliava

**Kanados vėliava** (, ) – vienas oficialių Kanados simbolių. Stačiakampė, padalinta į tris vertikalias juostas: raudoną, baltą ir raudoną. Vidurinėje baltoje juostoje įkomponuotas raudonas stilizuotas klevo lapas.

## Istorija
Anksčiau naudotą Jungtinės Karalystės vėliavą pakeitė dabartinė vėliava, kurią po ilgų diskusijų Kanados parlamentas įteisino 1964 m. gruodžio 15 d.
## Simbolika
Vėliava simbolizuoja du vandenynus (raudonos juostos), apsupusius valstybę (balta juosta). Klevo lapas simbolizuoja tautos vienybę. Raudona Šv. Jurgio kryžiaus spalva (pasiskolinta iš britiškosios heraldikos) reiškia Jungtinę Karalystę, balta – Prancūzų monarchiją.

Debatai parlamente užsitęsė dėl to, jog klevas (Acer saccharum) auga rytinėje Kanados dalyje, o kitoje šalies dalyje nesutinkamas.
## Konstrukcija

## Spalvos
 Pantone spalvų sistemoje: Balta – nėra;  RGB spalvų sistemoje: Balta – 255, 255, 255.

 Pantone spalvų sistemoje: Raudona – Pantone 193;  RGB spalvų sistemoje: Raudona – 195, 12, 32.
## Nuorodos
* vexilla-mundi.com
Irina Rozova

**Irina Rozova** (1958 m. sausio 23 d. Klaipėdoje – 2023 m. liepos 19 d.) – žurnalistė, Lietuvos ir Klaipėdos miesto savivaldybės politinė bei visuomenės veikėja.

## Biografija

1965–1975 m. mokėsi Klaipėdos 11-ojoje vidurinėje mokykloje. 1981 m. baigė Maskvos valstybinio Lomonosovo universiteto Žurnalistikos fakultetą, įgijo žurnalistikos specialybę.

Baigusi universitetą gavo paskyrimą į Omsko srities valstybinį televizijos ir radijo komitetą ir dirbo televizijos muzikos redakcijos vedėja. 1984–1990 m. Kaliningrado srities valstybinio televizijos ir radijo komiteto meno programų redakcijos vedėja. Nuo 1992 m. gyveno Klaipėdoje. 1996 m. Klaipėdos regiono radijo stoties „Laluna“, vėliau radijo stoties „Raduga“ radijo laidų vedėja. Nuo 1996 m. dėstė anglų kalbą L. Stulpino vidurinėje mokykloje, vėliau Kuršių vidurinėje mokykloje. Buvo suteiktas vyresniosios anglų kalbos mokytojos vardas. 

2009–2012 m. Europos Parlamento nario V. Tomaševskio padėjėja.

2000 m. Rusų aljanso narė. 2003–2004 m., 2007 m. ir 2011–2012 m. Klaipėdos miesto savivaldybės tarybos narė.2006–2008 m. (išrinkta Valstiečių ir Naujosios demokratijos partijų sąjungos sąraše) ir 2012–2020 m. (išrinkta Lietuvos lenkų rinkimų akcija-Krikščioniškų šeimų sąjungos sąraše) Seimo narė.

1977 m. ištekėjo už J. Rozovo, su kuriuo vėliau išsiskyrė. Ištekėjo antrą kartą. Vyras Aleksandras Opermanas, dukra Valerija Žurakovskaja, sūnus Jurijus Opemanas, (g. 1991 m.).

## Šaltiniai
Longfordas

**Longfordas** – miestas Airijoje, prie Dublino-Slaigo kelio. Longfordo grafystės sostinė.

## Sportas
* Longford Town FC (futbolas)
Navanas

**Navanas** – miestas Airijoje, 50 km į šiaurės vakarus nuo Dublino, prie Boino upės. Mido grafystės sostinė. Kilimų ir baldų gamyba. Miestas sparčiai auga dėl imigracijos.
Talamoras

**Talamoras** – miestas Airijoje, prie Didžiojo Airijos kanalo. Ofalio grafystės sostinė. Airiško viskio *Tullamore Dew *gamybos centras.
Malingaras

**Malingaras** – miestas Airijoje, tarp Ovelo ir Enelio ežerų, prie Brosnos upės. Vakarų Myto grafystės sostinė. Svarbus susisiekimo mazgas. Pro miestą iškastas Karališkasis kanalas. 

1993 metais gimė britų airių grupės One Direction narys - Niall Horan. Jis šioje grupėje yra vienintelis airis.